text: Lukkede skoler giver penge i raslebøssen
  04 april 2013 kl. 05.20
  Seks piger fra en 8. klasse i Ansager bruger deres ekstra fritid som følge af lærer-lockouten i en god sags tjeneste ved at deltage i Humor mod Aids-indsamlingen.
  Humor mod Aids er AIDS-Fondets årligt tilbagevendende kampagne, der støtter unge hiv-smittede. Hvert år omkring den 1. april drager tusindvis af frivillige ud for at sælge røde næser til fordel for AIDS-Fondets særlige projekter, der hjælper hiv-smittede unge i Danmark og i Ukraine.
  Tirsdag var det Føtex og gågaden i Varde som fik besøg af de 6 piger med paryk og røde næser.
  I dag er det Grindsted som vil få besøg af pigerne, som vil se om borgerne i byen tager ligeså godt imod dem som det var tilfældet i Varde hvor både de lokale og tyske turister købte masser af de røde næser.
  At forklare om Humor mod Aids på tysk fremkaldte mange smil hos de tyske turister og var mindst ligeså lærerigt som af de manglende tysktimer. 
  Indsamlingen foresætter frem til den 8. april så medmindre der er skolegang på fredag så er der en ny by som får besøg af pigerne med med paryk og røde næser.
  